**3. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2020. július 24-én tartandó rendkívüli ülésére**

**Tárgy:** **Mindszentkálla, 199/2. hrsz. ingatlan vonatkozásában** **használati és szolgalmi jog megállapodás megkötése**

**Előterjesztő:** Csombó Zoltán polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea

jegyző

Tisztelt Képviselő-testület!

A Szentkirályi-Kékkúti Ásványvíz Zrt. képviseletében eljáró Aquaprofit Zrt. (a továbbiakban: Megbízott) megkereste Mindszentkálla Község Önkormányzatát 2019. évben, hogy a Mindszentkálla, 199/2. hrsz.-ú kivett sporttelep művelési ágú, önkormányzati tulajdonban lévő ingatlanon létesített monitoring kút (az érintett terület 1 négyzetméter) vonatkozásában használati és szolgalmi jog bejegyzése szükséges. Ahhoz, hogy az ingatlan nyilvántartásba az eljáró Földhivatal a használati és szolgalmi jogot bejegyezze, ügyvéd által ellenjegyzet megállapodás megkötése szükséges. Mindszentkálla Község Önkormányzata a monitoring kút létesítéséhez ingatlanhasználati megállapodást kötött 2004. évben az akkori Kékkúti ásványvíz Rt.-vel.

Mindszentkálla Község Önkormányzata Képviselő-testülete 2019. augusztus 27. napján megtartott ülésén 78/2019. (VIII.27.) számú határozatával elfogadta a megállapodás tervezetben foglaltakat, hozzájárulását adta a szolgalmi jog bejegyzése tekintetében, azonban a Földhivatal nem találta a vonatkozó jogszabályoknak megfelelőnek a megállapodást, így a bejegyzést elutasította.

2020. júniusában az Aquaprofit Zrt. jogi képviselője ismételten megkereste Mindszentkálla Község Önkormányzatát a monitoring kút szolgalmi jog bejegyzése céljából.

A nemzeti vagyonról szóló 2011. évi CXCVI. törvény 11. § (13)[bekezdése rendelkezik arról, hogy](https://net.jogtar.hu/jogszabaly?docid=a1100196.tv#lbj72id1ed1) nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Fenti rendelkezésre hivatkozással a két fél között megállapodás született a használati és szolgalmi jog megváltásaként egyszeri 100.000 Ft Önkormányzat részére történő megfizetéséről.

A Megbízott megküldte a megállapodás tervezetet, mely jelen előterjesztés mellékletét képezi.

Fentiek alapján kérem, hozzák meg döntésüket:

***Határozati javaslat:***

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (….) HATÁROZATA**

***Mindszentkálla, 199/2. hrsz.-ú ingatlan vonatkozásában használati és szolgalmi jog megállapodás megkötéséről***

Mindszentkálla Község Önkormányzata Képviselő-testülete megtárgyalta az Aquaprofit Zrt. által megküldött, Mindszentkálla, 199/2. hrsz.-ú kivett sporttelep művelési ágú ingatlanon létesített monitoring kút használati és szolgalmi jog alapítására vonatkozó megállapodás tervezetet, az abban foglaltakkal egyetért.

Mindszentkálla Község Önkormányzata Képviselő-testülete felhatalmazza a Polgármestert, hogy a megállapodást aláírja.

Felelős: Csombó Zoltán polgármester

Határidő: 2020. augusztus 31.